ان لوگوں نے عرض كى كہ حضور خاموش رہيں گے تو دعوت كيسے ديں گے ، فرمايا كہ ہم نے جس اطاعت خدا كا حكم ديا ہے اس پر عمل كرو اور جس معصيت سے روك ديا ہے اس سے روك جاؤ ، لوگوں كے ساتھ عدل و انصاف كا برتاؤ كرو ، امانتوں كو واپس كرو ، نيكيوں كا حكم دو، برائيوں سے روكو، لوگ تمھارے بارے ميں خير كے علاوہ كچھ نہ جانيں، جب لوگ يہ  صورت حال ديكھيں گے تو كہيں گے كہ يہ فلاں كى جماعت ہے، خدا اس كے قائد پر رحمت كرے كس قدر حسين ادب سكھاياہے اور اس طرح ہمارے فضل و شرف كو پہچان ليں گے اور ہمارى طرف دوڑ كر آجائيں گے ، ميں اس بات كى گواہى ديتاہوں كہ ميرے پدر بزرگوار ( ان پر اللہ كى رحمت و بركت و مرضات) فرمايا كرتے تھے كہ ايك زمانہ تھا ، جب ہمارے دوست اور ہمارے شيعہ بہترين افراد تھے كہ اگر مسجد كا امام ہوتا تھا تو انھيں ميں سے اگر قبيلہ كا موذن ہوتا تھا تو انھيں ميں سے اگر كسى كے پاس امانتيں ركھوائي جاتى تھيں تو انھيں ميں سے ، اگر كوئي امانت  دار ہوتا تھا تو انھيں ميں سے ، اگر كوئي عالم و مبلغ ہوتاتھا تو انھيں ميں سے _ اب تمھارا فرض ہے كہ تم بھى ايسے ہى ہوجاؤ اور لوگوں كے درميان ہميں محبوب بناؤ